cyanic-selkie/wikianc huggingface dataset:
Wustfjorden
Wustfjorden er ein isdekt fjord på austsida av Merz Peninsula mellom Cape Christmas og Old Mans Head, langs austkysten av Palmer Land. Fjorden vart fotografert frå lufta i 1940 av medlemmar frå U.S. Antarctic Service (USAS). I 1947 vart fjorden fotografert frå lufta av medlemmar frå Ronne antarktiske forskingsekspedisjon (RARE), medan Falkland Islands Dependencies Survey (FIDS) kartla han frå bakken. Han vart namngjeven av FIDS etter professor Georg Wust, ein tysk oseanograf.
Buranovskije Babusjki
Tidlegare har gruppa sunge coverlåtar, mellom anna «Yesterday» og «Let It Be» av The Beatles og «Smoke on the Water» av Deep Purple. Dei har også delteke i den russiske finalen av Eurovision tidlegare, i 2010. Den gongen deltok dei med songen «Dlinnaja-Dlinnaja Beresta I Kak Sdelat Iz Nee Aishon» ('Svært lang bjørkenever, og korleis ein kan laga turban av han'). Songen enda på tredjeplass.
Jordsjukantologien nr. 1
Diktsamlinga fekk mykje god kritikk, og var mellom anna på Klassekampen si liste over dei beste bøkene i 2017. Gode meldingar kom i mellom andre Klassekampen, VG og Universitas. Dagbladet var derimot meir kritisk i si melding, og meinte boka var uambisiøs.
You're Gonna Get It!
Mange musikkjournalistar vurderte You're Gonna Get It! til å ligge eit hakk under debutalbbumet. Meldinga i Rolling Stone då albumet kom ut sa at dei to albuma hadde ein «imponerande stilmessig samanheng». Det nådde høgare på albumlista enn føregjengaren.
Tyrannus
Artslista
Kongetyrannar i rekkjefølgje etter Clementslista versjon 6.9 frå august 2014 med norske namn etter Norske navn på verdens fugler.
C'est ma vie
Eurovision Song Contest 2011
«C'est ma vie» representerte Litauen i Eurovision Song Contest 2011 i Düsseldorf i Tyskland, og vart framført på engelsk, fransk og amerikansk teiknspråk av Evelina Sašenko. I den fyrste semifinalen enda bidraget på femteplass med 81 poeng; tolv frå Polen og Storbritannia, ti frå Georgia, åtte frå Noreg, sju frå Russland, seks frå Portugal, fem frå Ungarn og Spania, fire frå Armenia og Hellas, tre frå Sveits, to frå Finland og Island og eitt frå Serbia. Hadde ein berre brukt telefonrøyster hadde bidraget enda på ellevteplass med 52 poeng, og hadde ein berre brukt juryrøyster hadde bidraget vunne med 133 poeng. Lituaen kvalifiserte seg til finalen, der bidraget enda på 19. plass med 63 poeng; tolv frå Polen og Georgia, ti frå Irland, sju frå Serbia og Latvia, seks frå Storbritannia, tre frå Noreg, to frå Russland og Kroatia og eitt frå Romania og Spania. Hadde ein berre brukt telefonrøyster hadde bidraget enda på 20. plass med 55 poeng, og hadde ein berre brukt juryrøyster hadde bidraget enda på 20. plass med 66 poeng. «C'est ma vie» er den fyrste og førebels einaste songen i tevlinga som har vorte framført på amerikansk teiknspråk eller teiknspråk i det heile.
Different World av Iron Maiden
Musikkvideo
Det vart laga to musikkvideoar til «Different World». Den første er ein dataanimert video med Dickinson. Den andre versjonen syner bandet som spelar songen i studio 1 i Sarm Studios i Vest-London. Delar av denne videoen var med i den første versjonen.
Château de Fieuzal
Produksjon
Av Grand vin Château de Fieuzal og andrevin L'Abeille de Fieuzal er den typiske årlege produksjonen på 13 000 kassar raudvin og 4 000 kassar av tørr kvitvin.
Harald Tusberg jr.
Tusberg har mellom anna spelt i gruppene Rustam Hayat, Ping Pop og White Magic Orchestra. I denne gruppa samarbeidde han med Jean-Jacques Burnel frå The Stranglers og skapte platselskapet Medicine Records, som mellom anna gav ut plater for Knust Knekt, Spacelings og Backstreet Girls.
Kan nokon gripe inn
Heile handlinga går føre seg på ein jarnbanestasjon der vi møter ulike figurar frå universet hans Bjella. All musikken er skriven av Bjella og kjem frå dei fire fyrste albuma hans. I utgangspunktet skulle ikkje Bjella sjølv spela i stykket, sett bort ifrå opptak av «stasjonsmeisteren» fyrst og sist i stykket. Nokre gongar steppa han likevel inn ved sjukdom hjå dei faste skodespelarane.
NM i skiskyting 1966
Noregsmeisterskapen i skiskyting 1966, den åttande i rekka, vart avvikla 19. og 20. mars 1966 på Elverum i Hedmark med to øvingar på programmet. I tillegg til den individuelle øvinga over 20 km, vart for fyrste gong arrangert ein stafett der ulike skyttersamlag deltok med tre mann på laget. Jon Istad vart dobbeltvinnar då han gjekk Hardanger & Voss inn til stafettriumf.
Bosilovo
Bosilovo (makedonsk Босилово) er ein landsby og ein kommune i regionen Søraust i Nord-Makedonia. Kommunen fekk sitt noverande omfang i 2004, då landsbyen vart overført frå Murtino.
Utvær skipreide
Geografisk område etter gammal inndeling:
Mikael Niemi
Biografi
Kona hans, Eelkje Tuma, er antropolog og opphavleg frå Friesland i Nederland. Ho kom til Tornedalen for å studere gravleggingstradisjonar.
Al Buhayrah i Jemen
Kjelder
''
Khoshab fylke
Khoshab fylke (persisk شهرستان خوشاب) er eit fylke i Razavi-Khorasan i Iran. Det administrative senteret i fylket er Soltanabad. Det vart utskild frå Sabzevar fylke i September 2010. I 2006 var innbyggjartalet 37 600. Fylket er delt inn i to distrikt (bakhsh): Sentral-distriktet og Meshkan-distriktet.
The Final Frontier
Mottaking
The Final Frontier fekk generelt god kritikk og har ein samla score på 71 på nettsida Metacritic. Classic Rock skreiv at det var «tett i tett med lag og betydeleg,» i tillegg til at det har «ein vakker gang og særs komplekst» og «eit friskt forsøk på ein stil som har stått gått i løpet av tre tiår med forskjellige motar.» Kerrang! kalla det «ei plate som framleis vil koke om eit tiårs tid» og MusicRadar skreiv at «Iron Maiden har skapt eit verk full av hypnotisk spaning, ukonvensjonell struktur og svimlande visjonar...gruppa har lukkast meir enn dei villauste draumane deira.» Brave Words & Bloody Knuckles kalla det «eit spanande og særs tilfredsstillande glimt av ei ny framti for folkets metalband,» medan BBC hylla albumet som «ein merkverdig bragd,» og roste bandet for «ingen kompromiss, berre kompleksitet og utfordringar og fleire glimrande augneblink enn kanskje nokon trudde dei framleis hadde i seg.»
Albumet vart rangert på høvesvis førsteplassen, tredjeplassen, og sjuandeplassen på listene til Metal Hammer, Kerrang! og Revolver over dei beste albuma i 2010.
Medverkande
Henta frå plateomslaget og AllMusic.
Sigrid Agnethe Hansen
Hansen er fødd og oppvakse i Harstad. Ho tok ein bachelor i litteraturvitskap og fransk ved Universitetet i Oslo før ho flytta til Tromsø og tok ein mastergrad i samfunnsplanlegging og kulturforståing i 2014.
El Dorado av Iron Maiden
«El Dorado» er ein song av det engelske heavy metal-bandet Iron Maiden frå albumet The Final Frontier frå 2010. Songen vart den 41. singelen til bandet og den einaste frå albumet. Songen vart gjort tilgjengeleg for gratis nedlasting via den offisielle nettsida til bandet 8. juni 2010, ein dag før turneen for albumet byrja. Singelomslaget vart laga av Anthony Dry og er basert på omslag av EC Comics, publiserte av William Gaines, som var populære i 1950-åra. Om den tidlege utgjevinga sa vokalisten Bruce Dickinson «El Dorado er ei førehandsvising av det komande albumet vårt. Me skal spele han på den komande turneen, så me tenkte å takke fansen vår med å få dei i The Final Frontier-stemning og gje dei ein song før turneen byrja og albumet kjem ut.»
Gitarsoloen i songen vert spelt av alle dei tre gitaristane i bandet, Adrian Smith (3:42-3:53), Dave Murray (3:53-4:06) og Janick Gers (4:06-4:23).
Henryfjorden
Henryfjorden er ein 22 km lang, smal og isdekt fjord på nordkysten av Thurston Island i Antarktis, like aust for Hughes Peninsula. Fjorden vart først kartlagd frå flyfoto teken av U.S. Navy Operasjon Highjump, 1946-47, og vart namngjeven av Advisory Committee on Antarctic Names etter Robert Henry, ein fotograf under den amerikanske ekspedisjonen i Bellingshausenhavet som i februar 1960 kartla Eights Coast frå helikopter.
Château de Saint-Germain-en-Laye
Ludvig XIV vart fødd i Saint-Germain-en-Laye i 1638. Ludvig XIV gav slottet til kong Jakob II av England då han reiste i eksil frå Storbritannia etter den ærerike revolusjonen i 1688.
På 1800-talet oppretta Napoleon I utdanningssenteret for kavalerioffiserane sine der. Napoleon III fekk slottet restaurert frå 1862 og det vart Musée des Antiquités Nationales,det nasjonale antikvitetsmuseet.
NM i skiskyting 1964
Noregsmeisterskapen i skiskyting 1964, den sjette i rekka, vart avvikla vinteren 1964 i Oslo. Meisterskapen omfatta ei einaste øving, 20 km langrenn med fire innlagde skytingar à fem skot, to i liggande og to i ståande stilling. Olav Jordet vart norsk meister for andre gong.
Jestem
«Jestem» (polsk for Eg er) er ein singel av Magdalena Tul. Songen er skriven av Magdalena Tul.
Kaare Ørnung
Ørnung medverka med Arve Tellefsen på albuma Du milde Mosart! (1977) og Serenade (1980). Sistnemnde låg 12 veker på VG-lista i 1980 og 1981 og nådde 15. plass som beste plassering.
Alloa
Historie
Byen har lidd under dårlege transportsamband sidan jernbanesambandet Stirling-Alloa-Dunfermline vart stengt i 1968. Likevel vart jernbanesambandet Stirling-Alloa-Kincardine fullført i mai 2008 Dette har òg involvert bygginga av ein ny omkøyringsveg og bru slik at ein stor del av transporten gjennom byen har vorte omdirigert. Den nye jarnbana vart offisielt opna tidleg i april 2008 av transportminister Stewart Stevenson.
St. Olaf College
St. Olaf College er ein norsk-amerikansk høgskule (liberal arts college) i Northfield i Minnesota. Den private høgskulen tilbyr studentar av begge kjønn, som bur ved skulen, ei grunnleggjande universitetsutdanning over fire år i «dei frie kunstane».
Change
«Change» (engelsk for Endring) er ein song av Hotel FM. Han representerte Romania i Eurovision Song Contest 2011. Teksten er skriven på engelsk.
Trout Mask Replica
Mottaking og ettermæle
Det uvanlege albumet har ofte framandgjort lyttarane. Teiknefilmskaparen og forfattaren Matt Groening fortalde om då han lytta til Trout Mask Replica då han var femten år gammal: «Eg synst det var det verste eg nokon gong hadde høyrt. Eg sa til meg sjølv at dei prøver ikkje ein gong! Det er berre slurvete kakafoni. Så lytta eg til det eit par gonger til, fordi eg kunne ikkje tru at Frank Zappa ville gjere dette mot meg - og fordi eit dobbeltalbum kosta ganske mykje. Kring tredje gongen forstod eg kva dei prøvde på. Det var meininga at det skulle høyrast nøyaktig ut som dette. Etter sjette eller sjuande gongen fall brikkene på plass og syntest det var det beste albumet eg nokon gong hadde høyrt». John Harris i The Guardian diskuterte ideen om at albumet krev fleire gjennomlyttingar for å «forstå det», og konkluderte med at det framleis høyrtest «forferdeleg» ut etter seks gjennomlyttingar. Kritikaren Robert Christgau gav albumet B+ og sa at «rarheita» hindra han frå å gje det ein høgare karakter. Han skreiv at det var «flott spelt på høgt volum når du føler deg som ein drit, fordi du kjenner deg aldri så bedritent som denne plata». Filmskaparen David Lynch har kalla Trout Mask Replica favorittalbumet hans og John Lydon har sagt det er eit av albuma som forma han og hevda «det var antimusikk på ein særs interessant og sinnsforvirra måte ... alle feilnotane eg fekk kjeft for av læraren vart endeleg gjevne ut av kjende artistar. Det var stadfestinga mi. frå då av var det rom for alt mogeleg.» Langdon Winner kalla albumet «det mest forbløffande og viktigaste kunstverket som nokonsinne er festa på ei fonografplate».
I heftet til The Mothers of Invention-plata Uncle Meat var ei lita bok som inneheld referansar til songane «Pachuco Cadaver» og «Moonlight on Vermont». I eit intervju i oktober 1991 med Guitar Player sa gitaristen John Frusciante i Red Hot Chili Peppers då han vart spurt om inspirasjonskjeldene sine at «den viktigaste inspirasjonen er utan tvil spelinga til Zoot Horn Rollo på Captain Beefheart sitt Trout Mask Replica. Om eg lyttar til det når eg står opp om morgonen, vert det garantert ein dag med utemma kreativitet.»
Gitarvirtuosen Steve Vai hylla òg albumet og sa at første gongen han høyrte det var han forskrekka over kor ustemt det var og av vokalen til Van Vliet, men etter å ha møtt han gav han albumet ein sjanse til og samanlikna det med «ei frigjeving». Den 6. april 2011 vart albumet lagt til USA National Recording Registry for 2010 av Library of Congress.
Medverkande
Musikarar
Victor Hayden
Victor Hayden (, òg kjend under scenenamnet The Mascara Snake, var ein USA-amerikansk målar og musikar. Han var syskenbarnet til Don Van Vliet, betre kjend som Captain Beefheart. Hayden vart med i Beefheart sitt Magic Band som gjestemusikar på bassklarinett i 1968, men er berre med på albumet Trout Mask Replica frå 1968. Han spelte med bandet på scenen på Amougies-festivalen i Mont-de-l'Enclus i Belgia i oktober 1969.
Tim McGraw
Tim McGraw er ein USA-amerikansk countrysongar.
Honningblomslekta
Honningblomslekta (Herminium) er ei slekt i orkidéfamilien (marihandfamilien) Orchidaceae.
Jakob Friis
Jakob Johan Sigfrid Friis var ein norsk pressemann, historikar og politikar for både Arbeidarpartiet og Norges Kommunistiske Parti.
Liv og gjerning
Friis begynte i 1909 som journalist i Social-Demokraten og var mellom anna korrespondent i London og Paris. Han snakka både engelsk, fransk, tysk og russisk, og var ofte tolk når utanlandske partitoppar besøkte Arbeidarpartiet. Åra 1913-17 var han arkivar i Trondheim, seinare var han statsarkivar i Kristiansand.
Friis gav ut fleire historiske verk, mellom anna om Kristiansands historie, og Stiftsamtmenn i Kristiansand før 1814. I 1955 skreiv han ein sjølvbiografi. Forlagsdirektør Henrik Groth i J.W. Cappelens Forlag hadde teke initiativet til arbeidet, og jamvel utbetalt eit større forskot. Likevel refuserte forlaget manuset i 1956. Fyrst i 2011 kom Friis sin sjølvbiografi Bevegelsen og målet ut.
Mount Swartley
Kjelder
''
Ganot Hadar
Ganot Hadar (hebraisk skrift גַּנּוֹת הָדָר, tyder Sitrushagane) er ein fellesbusetnad sentralt i Israel. Han ligg på Sharonsletta og høyrer til Lev HaSharon regionale kommune. I 2006 hadde han 682 innbyggjarar.
Louis Moe
Louis Maria Niels Peder Halling Moe var ein norsk-dansk teiknar, målar og forfattar.
Aaset søndre
Aaset søndre er eit gardsanlegg i Åmot i Hedmark som ligg i det skå terrenget ned mot elva Åsta i sør og Glomma i aust. Gardsanlegget har ei lang historie som fortel om skogbruksverksemd og storgardsmiljø i Midt- og Sør-Østerdalen. I skriftlege kjelder kan ein følgje Aaset søndre tilbake til skattemanntallet «Gjengjerden» frå 1528.
Aaset søndre vart freda av Riksantikvaren i 2014. Fredinga omfattar hovudbygningen frå 1800-talet, loftsbygningen frå 1700-talet og stabburet i tre etasjar, i tillegg til eit område rundt garden.
Murphyfjorden
Murphyfjorden er ein 33 km lang, isdekt fjord med to parallelle armar inst i fjorden. Han ligg mellom Noville og Edwards Peninsula på nordsida av Thurston Island. Han vart kartlagd frå flyfoto teken av U.S. Navy Operasjon Highjump i desember 1946. Han vart namngjeven av Advisory Committee on Antarctic Names (US-ACAN) etter Charles J.V. Murphy, assistant for kontreadmiral Byrd under Byrd-ekspedisjonen i 1928-30 og medlem av Byrd-ekspedisjonen 1933-35.
Dumfries
Dumfries er heimstaden for fotballklubben Queen of the South.
Brandsøy skipreide
Geografisk omrdåe etter gammal inndeling:
Back Home av Chuck Berry
Back Home er eit studioalbum av Chuck Berry, utgjeve i 1970 av Chess Records. Albumtittelen syner til at Berry var komen attende til Chess etter fleire år hos Mercury Records. Berry starta karrieren sin og spelte inn dei fleste store hittane sine medan han var i Chess første gongen.
Fylkesarkivet i Vestland
Fylkesarkivet i Sogn og Fjordane
Fotoarkivet starta i 1986 med Ragnar Albertsen som den fyrste fotoarkivar ved arkivet. Kring 1995 starta arbeidet med å digitalisere fotosamlingane og på slutten av 1990-tallet vart dei fyrste bileta tilgjengelege på nettet.
Mount Tolley
Mount Tolley er ein fjelltopp på 1030 meter over havet som ligg 4 km sør for Mount Swartley i Allegheny Mountains i Ford Ranges i Marie Byrd Land. Det vart oppdaga på flyturar frå West Base under United States Antarctic Service (USAS) (1939–41) og kalla opp etter William P. Tolley frå Allegheny College i Pennsylvania.
Knerotslekta
Artar i Noreg
Arten er teken med på Norsk raudliste for artar (2021) som nær truga (NT).
Stein Ørnhøi
Frå 1961 til 1963 var han produsent for fleire barneprogram for TV og vart tilsett som produksjonssekretær i NRK frå 1963 til 1965. I åra frå 1965-1973 og 1975-1977 var han programsekretær i NRK. Etter nokre år som stortingspolitikar har han så vore frilansar i NRK frå 1985 til 1992. I 1994-1995 var han teatersjef ved Teater Ibsen.
Alfred North Whitehead
Alfred North Whitehead var ein engelsk filosof og matematikar. Han er særleg kjend som grunnleggar av den filosofiske retninga kjend som prosessfilosofi, som seinare har påverka ei mengd disiplinar som til dømes økologi, teologi, utdanning, fysikk, biologi, økonomi og psykologi.
Both Sides, Now
Både versjonen på Joni Mitchell-albumet Both Sides Now og ei nyinnspeling frå 2003 av Mitchell er med i filmen Love Actually frå 2003.
Lars Ove Strømø
Alle Strømø sine livsbeste på 800 meter, 1500 m og 5000 m kom på Bislett stadion i Oslo. I 1985 stod han for norsk årsbeste-tid på 1500 meter med sine 3.38,7. Same året sanka han sitt fyrste av tre NM-gull, og dei neste sesongane sprang han på sitt beste årleg ned mot 3.40 på distansen. Frå 1988 satsa han mest på 5 000 meter og sette fyrst personbeste med 13.31,8 i Sandnes. Under Bislett Games den 2. juli fylgde han eit sterkt felt til sjuandeplass og norsk årsbeste på tida 13.20,7, fattige tre tidels sekund bak noregsrekorden. Om hausten braut Strømø kvalifiseringsløpet på 5 000 meter ved Sommar-OL 1988 i Seoul.
Alfred North Whitehead
Kringom 1920 vende Whitehead gradvis interessa over frå matematikk til vitskapsfilosofi, og til sist til metafysikk. Han utvikla eit omfattande metafysisk system som sterkt braut med det meste i vestleg filosofi. Whitehead hevda at røyndomen består av tilfelle og ikkje av materie, og at desse tilfella ikkje kan definerast lausrive frå dei sambanda dei har til andre tilfelle. Såleis avviste han ideen om at røyndomen er grunnleggande konstruert av materie-bitar som eksisterer uavhengig av kvarandre. I vår tid vert Whiteheads filosofiske verk, særleg Process and Reality, rekna som dei grunnleggande skriftene i prosessfilosofien. Whiteheads prosessfilosofi hevdar at “det er avgjerande å innsjå at verda er ein vev av internt samanhengande prosessar som vi er ein integrert del av, slik at at alle våre val og handlingar får fylgjer for verda i kring oss”.
Smak
Smakssansen er knytt til eigne spesialiserte sanseceller, smaksceller, og til nervefibrar som leier informasjon frå smakscellene til eigne område i hjernen. Her blir informasjonen bearbeidd og tolka. Smakscellene, som sit i smakslaukar, er særleg rikeleg til stades langs randen og spissen av tunga, som dermed er dei mest følsame områda for smakskvalitet. Smakscellene har relativt kort levetid – omtrent 10 dagar – og blir stadig nydanna frå celler som ligg djupare i smakslaukane.
Fylkesveg 6504
Fylkesveg 6504 går mellom Å og Stene i Meldal kommune. Vegen er 1,2 km lang.
Golo Mann
Etter maktovertakinga til nasjonalsosialistane emigrerte Golo Mann i 1933 via Frankrike og Sveits til USA, men kom tilbake til Tyskland i midten av 1950-åra og slo seg seinare ned i Sveits. Etter ein periode som professor i statsvitskap i Stuttgart arbeidde han som sjølvstendig skribent og samfunnskommentator, ei verksemd der han fekk stor påverknad. Han arbeidde med politikarar som Konrad Adenauer og Willy Brandt, for sistnemnde var han først rådgjevar og støtta han i austpolitikken. Mann var avvisande til studentrørsla som voks fram på slutten av 1960-talet. I 1980 engasjerte han seg i valkampen til Franz Josef Strauß.
Helge Sivertsen
Etter statsrådtida
Då arbeidarpartiet tapte valet i 1965, gjekk Sivertsen tilbake til stillinga som skuledirektør i Oslo og Akershus, og var skulesjef i Oslo til han pensjonerte seg. Frå 1969-77 var han medlem i sentralstyret i Arbeidarpartiet. Han var formann i komiteen av 1971 som undersøkte tilhøvet mellom kyrkje og stat. I 1975 konkluderte utvalet med ei tilråing om å skilja stat og kyrkje, samt likestilla alle trussamfunn i Noreg, men dette vann ikkje fram. Sivertsen var elles formann i styret for Rikskonsertane 1967–81, formann i utvalet for kulturavtalar og formann i utvalet for rustningskontroll og nedrusting 1974–81
Lockerbie
Lockerbie  er ein by i regionen Dumfries and Galloway i det sørvestlege  Skottland. Han har kring 4000 innbyggjarar. Han er mest kjend som åstad for Lockerbie-saka, der restane av eit passasjerfly styrta der i desember 1988 etter ein terroristbombe ombord på flyet.
NM i skiskyting 1960
20 km
<br style="clear:both;" />
Slaget ved Langnes skanse
Krigen i 1814
I Kieltraktaten, som blei inngått etter at Napoleon lei nederlag i folkeslaget ved Leipzig, blei Noreg avstått til kongen av Sverige som krigsbytte. Etter at Riksforsamlinga på Eidsvoll erklærte norsk sjølvstende i maidagane i 1814, kom det til krig mellom landa.
Etter slaget
Sjølv om dei norske styrkane hadde halde svenskane tilbake, var det klart at det berre var eit tidsspørsmål før krigen ville vera tapt. Dei norske styrkane hadde berre mat til to veker. Allereie 3. august hadde Carl Johan gjeve tilbod om fredsforhandlingar. Dei norske styrkane hadde vunne slaget, men fem dagar seinare vann svenskane sjølve krigen.
Al-Ghuyaydah
Al-Ghuyaydah er ein landsby aust i Jemen. Han ligg i Hadhramaut guvernement.
Damn the Torpedoes
Medverkande
The Heartbreakers:
Margit Johnsen
Dødskonvoiane til Malta 1942
Konvoien la ut frå Alexandria den 20. mars 1942. To dagar seinare vart den utsett for åtak av italienske krigsskip og italienske og tyske fly. Kampen vart kjend som det andre slaget i Sidrabukta. MS «Breconshire» vart gjort til vrak, MS «Clan Campbell» vart søkkt, men MS «Pampas» og MS «Talabot» nådde fram til Malta.
Under overfart frå Alexandria og i hamn i Valletta utmerkte Johnsen seg med mot og djervskap. Kapteinen meinte innsatsen hennar var viktig for å halde oppe moralen om bord. Saman med kapteinen og skipskatten var Johnsen dei siste som gjekk frå borde då MS «Talabot» gjekk ned den 27. mars 1942.
Quchan fylke
Quchan fylke (persisk شهرستان قوچان) er eit fylke i Razavi-Khorasan i Iran. Det administrative senteret i fylket er Quchan. I folketeljinga i 2006 var innbyggjartalet i fylket 179 613. Fylket består av dei to distrikta Sentral-distriktet og Bajgiran-distriktet. Fylket har dei to byane Quchan og Bajgiran.
Maria II av England
Tidleg liv
Hertugen av York konverterte til katolisismen i 1668 eller 1669, men etter ordrar frå Karl II fekk Maria og Anne ei protestantisk oppseding. Mora døydde i 1671, og faren gifte seg igjen i 1673 med Maria av Modena.
Revolusjonen
Då Karl II døydde utan ektefødd arving i 1685 vart hertugen av York krona som Jakob II i England og Irland, og Jakob VII i Skottland. Religionspolitikken hans var kontroversiell; han ynskte å gje religionsfridom til ikkje-anglikanarar, noko som vart dårleg motteke ikkje minst fordi han freista å innføre det ved å annullere parlamentsvedtak gjennom kongelege dekret. Fleire protestantiske politikarar og adelsmenn byrja å tinge med Vilhelm av Oranien allereie i 1687. Etter at Jakob II tvinga anglikanske geistlege til å lese opp Declaration of Indulgence, ein proklamasjon om religionsfridom for dissenterar, i kyrkjene i mai 1688 fall populariteten hans kraftig. Betre vart det ikkje då kona hans, dronning Maria, fødde ein son, James Francis Edward, i juni 1688. Guten skulle nemleg, ulikt Maria og Anne, blir oppdregen som katolikk. Nokre hevda at det var eit bytebarn, smugla inn for å byte ut eit dødfødd barn, og at det såleis heller ikkje var ein rettmessig arving. Sjølv om det ikkje fanst nokon prov gjekk Maria offentleg til åtak på legitimiteten til guten, og sende eit brev med ei rekkje spesifikke spurnader omkring fødselen til syster si, Anne.
Regjeringstida
Innan 1692 var dei irske jakobittane slegne ned, men Vilhelm heldt fram med krigføring, no mot franskmennene i Nederland under niårskrigen. Maria heldt fram med å styre landet, men tok råd frå mannen sin. Medan han var i England i kortare periodar var ho ikkje innblanda i regjeringsspørsmål i det heile, noko Bill of Rights hadde klårgjort. Men ho var involvert i alle kyrkjelege saker som vart ført til monarken, òg når Vilhelm var tilstades.
Spilhausfjorden
Spilhausfjorden er ein isdekt fjord og den sørlegaste av tre fjordar på austsida av Berkner Island i Filchner isbrem. Han vart oppdaga av amerikansk personell frå Ellsworth Station (1957-58) under kaptein Finn Rønne, USNR. Han vart namngjeven av Advisory Committee on Antarctic Names (US-ACAN) i 1988 etter Athelstan Spilhaus, som var meteorolog og oseanograf med U.S. National Committee etter det internasjonale geofysiske året, 1957-58, og i National Science Board, 1966-72.
Hare Peak
Hare Peak er ein isfritt fjell, 2970 moh, ved nordenden av ryggen på austsida av Leigh Huntbreen i Dronning Maudfjella i Antarktis. Det vart namngjeve av geolog-gruppa frå New Zealand (1961–62) etter Clarence Hare, eit medlem av Discovery-ekspedisjonen (1901–04).
Ordvev
Bakgrunnsstoff
WordNet
Kontantstønad
Kontantstønad er ei statleg ordning for utbetaling av pengar til småbornsforeldre som ikkje nytter statleg barnehage.
Noreg
I Noreg vert kontantstønad gjeven til foreldre med born mellom eitt og to år som ikkje eller berre delvis nyttar barnehageplass med statleg driftstilskot. Kontantstønaden vart vedteken ved lov av 16. juni 1998.
James Whistler
James Abbott McNeill Whistler var ein amerikansk kunstnar, busett i England.
Fylkesveg 6518
Før Trøndelag fylke vart oppretta 1. januar 2018 var vegen kjennetegna som Fylkesveg 513 i Sør-Trøndelag.
Yngve Hågensen
Hågensen budde på barneheim som barn, fyrst i Vardø under andre verdskrigen, seinare i Bærum. 14 år gamal starta han å jobbe som visargut i Halden, og fekk seinare jobb på Saugbruksforeningen frå 1955 til 1969. Han vart aktiv innafor idrett og som speidar, og vart rekruttert til fagforeningsarbeid. Han fekk jobb som distriktssekretær for LO i Møre og Romsdal i fire år, frå 1969 til 1973 og fekk ein liknande jobb i Oslo og Akershus. Han jobba i sekretariatet i LO frå 1977 til 1989.
Lillebet Foss
Familie
Lillebet Foss (iblant skrive Lillebeth ) var dotter av litteraturhistorikaren Kåre Foss (1895–1967) og Elisabeth Knudsen (1898–1980).
Love Is All Around
Wet Wet Wet-versjonen
Richard Curtis møtte Wet Wet Wet for å spørje om dei ville spele inn ein song for filmen hans Four Weddings and a Funeral. Bandet fekk velje mellom tre songar. Dei to andre var «I Will Survive» av Gloria Gaynor og «Can't Smile Without You» av Barry Manilow. Songaren Marti Pellow har fortalt at valet av «Love is All Around» var eit lett val «fordi me visste me kunne gjere han til vår eigen». Songen, som har ein annan introduksjon enn The Troggs-versjonen, vart spelt inn 4. januar 1994 og kom ut i mai.
Sidelinjeorgan
Sidelinjeorgan eller sidelinje er sanseorgan hjå fisk som blir brukt til å registrera rørsler og trykkendringar i vatnet rundt dei. Dei fleste larvar hjå amfibium har også eit sidelinjeorgan, men berre nokre vaksne amfibium har organet.
Stortviblad
Stortviblad (Neottia ovata) er ei plante i fuglereirslekta Neottia i orkidéfamilien (marihandfamilien) Orchidaceae.
Stig André Berge
Stig André Berge er ein norsk brytar frå Groruddalen. Berge representerer Oslo Bryteklubb.
Henry Vestine
I 2003 vart Vestine av musikkmagasinet Rolling Stone kåra til den 77. beste gitaristen gjennom tidene.
Eddie Daniels
Eddie Daniels er ein amerikansk musikar og komponist. Sjølv om han er mest kjend som jazz-klarinettist, har han òg spelt alt- og tenorsaksofon, og i tillegg klassisk musikk på klarinett.
Asmara
Asmara voks fram frå fire landsbyar grunnlagt som handelsutpostar på 1100-talet. I 1897 blei byen hovudstad i den italienske kolonien Eritrea. På slutten av 1930-talet gjorde italienarane store endringar i bybildet. Det blei bygd ei rekke hus i art deco-stil. Mange bygningar i byen stammar frå denne tida, og fleire av dei har framleis italienske namn. Den italienske arva kan også sporast til kaffibarar og pizzarestaurantar, noko som har gjeve Asmara kallenamna «Vesle Roma» og «Italia sin afrikanske by».
Alpine greiner under Vinter-OL 1994
Alpine greiner under Vinter-OL 1994 på Lillehammer vart avvikla ved skisentera Hafjell i Øyer kommune og Kvitfjell i Ringebu kommune. Utfor og super-G-øvingane fann stad i Kvitfjell, storslalåm og slalåm i Hafjell. Kombinasjonsøvingane vart avvikla på begge stadene. Dei ti tevlingane, fem kvar for både kvinner og menn, vart gjennomført i tida 13. - 27. februar 1994.
Kombinasjon
Dato: 24. februar (Utfor)/25. februar (Slalåm)
Slalåm
Start: 453 moh, mål: 258 moh
Željko Joksimović
Beovizija 2003
Joksimović deltok som låtskrivar i den serbiske musikktevlinga Beovizija 2003 med songen «Čija si». Songen vart framført av Toše Proeski, og bidraget vann tevlinga med 75 poeng.
Younger Than Yesterday
Younger Than Yesterday er det fjerde studioalbumet til det amerikanske rockebandet The Byrds og kom ut 6. februar 1967 på Columbia Records. Bandet blanda inn element av psykedelisk rock, noko dei hadde starta med på det førre albumet sitt. I tillegg hadde bandet og produsenten Gary Usher byrja å eksperimentere med blåseinstrument, baklengseffektar og elektroniske oscillatorar. Det var òg første gangen bassisten i bandet, Chris Hillman, skreiv songar for bandet. Før Younger Than Yesterday hadde Hillman berre vore medlåtskrivar på ein song med The Byrds, men på dette albumet var han den einaste låtskrivaren på fire songar, og var medlåtskrivar på «So You Want to Be a Rock 'n' Roll Star». To av songane til Hillman på albumet drog i retning av country og vart tidlege peikepinnar på countryrock-retninga bandet tok på seinare album.
Alpine greiner under Vinter-OL 1994
Super-G
Dato: 15. februar
Start: 709 moh, mål: 182 moh
Utfor
Løypelengd: 2641 m, høgdeskilnad: 708 m <br style="clear:both" />
Skeise-VM 1983 for menn
Nordmannen Rolf Falk-Larssen fekk bestetid på dei tre fyrste distansane og sikra seg dermed verdsmeistertittelen framom Tomas Gustafson frå Sverige, Sovjetunionens Aleksandr Baranov vart tredjemann. Gustafson vann 10000-meteren og fekk beste poengsum av deltakarane, etter at Falk-Larssen gjennomførte eit milløp i roleg tempo. Det norske heimepublikumet oppfatta den manglande innsatsen som usportsleg og «bua» ut meisteren. I 1985 vedtok Det internasjonale skeiseforbundet (ISU) å fjerne regelen om at ein kunne verte verdsmeister gjennom å vinne tre distansar.
Erling Bjørnson
Okkupasjonstida var Bjørnson eit aktivt medlem av Nasjonal Samling. Han var då ein mykje brukt agitator, mellom anna i radio. I 1944 skreiv han ein artikkel i tidsskriftet Ragnarok, der han hevda at faren ville ha vore NS-mann om han hadde levd.
Al-Hawtah
Al-Hawtah er ein landsby aust i det sentrale Jemen. Han ligg i Hadhramaut guvernement.
Mount Hassel
Mount Hassel er eit fjell på 2390 moh. og den nordaustlegaste toppen i massivet ved toppen av Amundsenbreen i Dronning Maudfjella i Antarktis. I november 1911 vart fleire fjell i dette området observert og grovt plassert på kartet av Roald Amundsen og laget hans på veg til Sørpolen. Amundsen kalla eit av dei opp etter Sverre Hassel, eit medlem av gruppa. Fjellet vart kartlagd av US Geological Survey frå landmålingar og flyfotografi frå U.S. Navy, 1960–64. For å bevare namnet i området og til minne om den norske utforskinga av området, valde Advisory Committee on Antarctic Names ut dette fjellet for namnet Mount Hassel. Andre fjelltoppar i massivet er kalla opp etter andre medlemmar av gruppa som følgde Amundsen til Sørpolen.
Norte grande
I denne sona er dei viktigaste økonomiske aktivitetane fiske og framfor alt gruvedrift. Chuquicamata utanfor Calama er av verdas største dagbrot med koparførekomstar.
Lake Placid
Lake Placid ligg i regionen High Peaks i Adirondack-fjella. Her er to innsjøar: Lake Placid og Mirror Lake. Store delar av denne fjellrike regionen vart vedteke verna i 1892. Adirondack Park er det største naturreservatet i USA utanfor Alaska, og dekker ca ein femdel av arealet i delstaten New York.
Olympiske leikar
Kunstløparen Sonja Henie, kombinertrennaren Johan Grøttumsbråten og skihopparen Birger Ruud var dei norsk gullvinnarane i 1932. Bjørg Eva Jensen vann det einaste norske OL-gullet i 1980, då ho sigra i 3000 meter lengdeløp.
Bybrannen i Ålesund
Bybrannen i Ålesund braut ut laurdag 23. januar 1904 og er framleis ein av dei største i Noregshistoria. Brannen raserte om lag 850 hus (medan om lag 230 hus stod att). Minst 10 000 menneske blei huslause (fleire kjelder oppgir 12 000 ); mange mista alt dei eigde. Brannen kravde eitt menneskeliv, ein 76-årig kvinneleg nabo til brannstasjonen. Det bles sterk storm med orkanbyger ), dvs. vind som kan rive av hustak, og gjere det vanskeleg å stå oppreist. Då brannen braut ut, kom vinden frå sørvest, men vende seinare i vestleg og nordvestleg retning. Dette er ei vanleg vêrutvikling på Nordvestlandet når sterke lågtrykk går inn i Norskehavet og vidare mot nordaust.
Hjelpearbeidet og atterreisinga
Etter brannen fekk ålesundarane hjelp frå heile landet – og også frå utlandet, med særleg omfattande hjelp frå keisar av Tyskland, Wilhelm II. I juli vitja han byen. Bykjernen blei atterreist i form av murbygg i jugendstil. Det blei ikkje brukt standardteikningar, slik at kvart nye hus fekk individuell utforming. Arbeidet tok om lag tre år. Og i 1910 blei det reist ei statue av keisaren i Ålesund.
Mount Hastings
Mount Hastings er eit lågt fjell 2 nautiske mil søraust for Mount Rigby i Karo Hills, på vestsida av Scottbreen i Antarktis. Det vart oppdaga av Byrd-ekspedisjonen, 1928–30, og vart namngjeve av Advisory Committee on Antarctic Names etter James V. Hastings, som gjorde geomagnetiske studiar ved McMurdo-basen sommaren 1964–65.
Berovo
Berovo (makedonsk Берово) er ein landsby og ein kommune i regionen Aust i Nord-Makedonia.
I 2002 hadde kommunen 13 941 innbyggjarar, medan sjølve landsbyen hadde 7 002 innbyggjarar. Dei største busetnadene i kommunen var:
Ladies of the Canyon
Bakgrunn
Mitchell utvida det kunstnariske synet sitt og songane har meir varierte tema (frå estetisk syn på kjendislivet, til ein observasjon av Woodstock-generasjonen til det kompliserte kjærleikslivet). Ladies of the Canyon vert ofte rekna som ein overgang mellom den tidlege visemusikkperioden til Mitchell og dei meir sofistikerte, gripande albuma som kom seinare. Særleg syner songen «For Free» fram mot det stadig tilbakevendande temaet om isolasjonen som suksessen fører med seg, som ein finn på albuma For the Roses og Court and Spark. Det sparsame arrangementet med alternative stemmingar kjem godt fram på «Ladies of the Canyon».
Mihaela Peneș
Aktiv
21 år gamle Peneș opna OL-finalen i Mexico-byen i 1968 med å ta leiinga ved å kaste 59,92 i sitt fyrste forsøk. I andre omgang presterte Angéla Németh frå Ungarn 60,36 m, ein prestasjon som gjorde at ho vann gullmedaljen, med Mihaela Peneș og austerrikske Eva Janko på dei andre medaljeplassane.
DS «Lofoten» (1913)
DS «Lofoten» (kallesignal MJRS) var eit dampskip bygt i 1913 som passasjer- og lasteskip for Vesteraalens Dampskibsselskab i Stokmarknes.
I august 1915 vart det kjøpt av Det Bergenske Dampskibsselskab (BDS).
Alan Rubin
Alan Rubin, òg kjend som Mr. Fabulous, var ein amerikansk musikar. Han spelte trompet, flygelhorn og piccolotrompet.
Aleksander Stokkebø
Stokkebø har studert jus. I 2015 vart han vald til bystyremedlem i Stavanger og til fylkestingsmedlem i Rogaland. Hausten 2017 vart han 1. vararepresentant til Stortinget frå Rogaland. Etter som Bent Høie vart verande statsråd i Solberg-regjeringa heile fireårsperioden, møtte Stokkebø fast til 2021. Fram til 8. februar 2018 var han medlem i Utdannings- og forskningskomiteen, sidan ut perioden i Finanskomiteen. Gjennom stortingsvalet 2021 fekk han fast plass på Stortinget.
Adolfo de la Parra
Biografi
Fito de la Parra byrja å spele trommer då han var 14 år gammal. I 1958 var han medlem av det mexicanske bandet Los Sparks. Seinare spelte han i somme av dei mest kjende rockebanda i Mexico, Los Sinners, Los Hooligans og med Javier Batiz. I 1966 flytta han til Los Angeles og vart medlem av Sotweed Factor før han slutta der for å bli med i Bluesberry Jam. Han spelte òg med The Platters, Etta James, The Rivingtons, Mary Wells og The Shirelles. Han erstatta den opphavlege trommeslagaren i Canned Heat, Frank Cook, og spelte den første konserten sin med bandet den 1. desember 1967. Han kom inn i tide for det andre albumet deira, Boogie with Canned Heat, og har spelt på alle albuma deira sidan den gongen.
Kanadisk vin
Den kanadiske vinindustrien lagar òg vin på importerte druer og saft. Desse produkta er merka Cellared in Canada og dei treng ikkje oppfylle dei strenge krava til innhald gitt av Vintners Quality Alliance.
Isvin, som kan lagast i nesten alle vindistrikta i Canada, spesielt i Okanagan Valley, er det mest kjente produktet internasjonalt. Canada produserte 75,9 millionar liter vin i 2002 (0,3 % av verdsproduksjonen).
Historie
I 1988 skjedde tre viktige ting: det vart inngått frihandelsavtale med USA, Vintners Quality Alliance-standaren (VQA) vart skipa og eit større vinstokk-utskifting og oppgraderingsprogram vart sett i gang. Kvar av desse hendingane førte på ein eller annan måte til å betre livskrafta til vinindustrien i Canada.
Marknadsdel innanlands
Kanadisk vin har mindre enn 50 prosent av den kanadiske vinmarknaden, noko som gjer at Canada er eit av berre få vinproduserande land der den innanlandske produksjonen ikkje er den dominerande i marknaden. Vin har generelt tatt ein aukande marknadsdel i høve til andre alkoholhaldige drikkar (øl og brennevin): sidan slutten på 1990-talet. Vin har auka marknadsdelen frå 21% til 28% og sidan 2007 har vinsalet auka med 9,5% til 5 milliardar kanadiske dollar.
Kilmarnock
Den skotske diktaren Robert Burns utgav det første verket sitt, Poems, i Kilmarnock i 1786. Denne svært ettertrakta førsteutgåva er difor kjent som Kilmarnockutgåva.
Ganot
Gannot-krysset, eit kryss mellom hovudveg 1 og hovudveg 4, ligg nær moshaven.
Ørland hovudflystasjon
Dagens situasjon
Bakgrunnen for at Ørland hovudflystasjon har oppnådd dagens status som eit treningssenter er hovudsakleg fordi stasjonen har ei unik geografisk plassering i europeisk målestokk på grunn av særs liten sivil flytrafikk, store øvingsområde over land og hav, minimale støyproblem, unik tilgang på kommunikasjonsmessige frekvensar, stor kompetanse på understøtte av store komplekse luftøvingar samt ein særs viktig tilstedeværelse av operative kapasitetar (F-16, Sea King, NASAMS, NATO og Force Protection). Sistnemnde er særs viktige bidragsytarar innanfor ramma av eit effektivt treningssenter.
Stasjonen er jamleg vertskap for øvingar som NATO Air Meet, Nordic Air Meet, Fighter Weapon Instructor Training (FWIT - Europa sitt svar på TOP GUN) og Swiss Nightway. I 2007 var stasjonen for femte gong vertskap for NATO Air Meet, noko som er unikt innanfor NATO. I tillegg vart det for første gong arrangert NATO Tiger Meet i Noreg i 2007 ved Ørland hovudflystasjon.
Ishockey under Vinter-OL 1964
Ishockey under Vinter-OL 1964 vart arvikla i tida frå 27. januar til 9. februar 1964 i Innsbruck. Kampane vart avvikla på to arenaer i OL-byen, Olympiahalle og Messehalle. Nybygde Olympiahalle hadde i 1964 plass til 10 836 tilskodarar. Sovjetunionen vann alle sine kampar og tok gull, Sverige kneip sølvplassen framom Tsjekkoslovakia, som fekk bronse, og Canada som vart nummer fire.
Friidrettslandskampen Noreg–Sverige 1963
Spjutkast
<br style="clear:both;" />
800 m
<br style="clear:both;" />
Beginnings av Ambrose Slade
Albumet er inkludert som ein del av dokumentaren til John Peel kalla Rarest Records.
Bakgrunn og utgjeving
Slade vart opphavleg danna som The 'N Betweens i 1966. Bortsett frå innspeling av eit par mislykka singelar, konsentrerte bandet seg hovudsakleg om å bygga eit rykte i konsertmiljøet i Storbritannia. I februar 1969 interesserte Jack Baverstock, sjefen for A&R i Philips Records seg for å signera bandet etter å ha høyrt to av demoane deira, spelt inn i 1968 med produsent Martin Irving. Baverstock tilbaud seg kort tid etter å signera bandet viss dei endra namn til Ambrose Slade og fann London-basert leiing. Trass i uroa for å mista omdømmet som The 'N Betweens, gjekk bandet med på det. Namnet Ambrose Slade vart inspirert av sekretæren til Baverstock, som hadde kalla handveska si Ambrose og skoa sine Slade. Baverstock fann dei snart ein agent, John Gunnel.
Helene Weber
Biografi
Weber vart fødd som det andre av seks barn i familien til folkeskulelæraren Wilhelm Weber og Agnes Christiane van Gent.
Weber var medlem av det prøyssiske parlamentet frå 1921 til 1924 og av den tyske riksdagen frå 1924 til 1933. Ho tala mot Hitlers fullmaktslov i 1933, men vart ved den avgjerande avrøystinga pressa til å røyste med fraksjonen. Ho mista plassen sin i riksdagen og arbeidde seinare i ulike religiøse velgjerdsorganisasjonar.
Weber var overtydd om den samfunnsmessige solidariteten. Dette medførte at ho gjekk inn for å oppheve arbeidsforholdet til tyske kvinner i statsforvaltinga etter at dei hadde gifta seg. Ho støtta også sparepolitikken til rikskanslar Brüning, som førte til fattigdom og elende for mange menneske.
Boogie with Canned Heat
Då albumet kom ut på CD i 2005, kom det med seks bonusspor. I 2012 vart albumet nymastra og gjeve ut på CD av Iconoclassics Records, igjen med seks bonusspor.
Slaget ved Bantry Bay
Bakgrunn
Etter 'den ærerike revolusjonen' i 1688 mista Jakob II av England trona si til Vhelm, prinsen av Oranien. Den nye Vilhelm III regjerte i lag med kona si Maria. Jakob flykta til Frankrike og fekk støtte hos Ludvig XIV, men var fast bestemt på å ta attende trona. Ludvig var villig til å støtte Jakob med dette av to årsaker. For det første meinte han at Stuart-kongen hadde fått retten til den engelske trona av Gud, og det andre og viktigaste var at ein krig i Irland kunne avleie styrkane til Vilhelm bort frå Dei spanske Nederlanda, ein krigsskodeplass som seinare vart hovudfokus for både Ludvig og Vilhelm under krigen.
Etterverknad
Dei allierte byrja å byggje opp marinestyrken sin i Kanalen, og flåten bestod snart av 34 engelske og 20 nederlandske linjeskip, med fire fregattar og 17 brannskip. Etter å ha slått seg saman med proviantskipa, patruljerte engelsk-nederlandske skvadronar området sør for Kinsale for å hindre at franskmennene kunne levere fleire forsyningar til Irland. Den franske Brest-flåten, som no hadde fått med seg Tourville sin skvadron på 20 fartøy og fire fregattar, segla avstad den 15. august og segla kring Biscayabukta, utan å vere trugsel for England eller den engelske kommunikasjonen med Irland. Franskmennene klarte derfor ikkje å hindre admiral Rooke i å frigje Londonderry frå omleiringa den 10. august, eller kome armeen til marskalk Schomberg frå England i forkjøpet då dei gjekk i land nær Carrickfergus den 23. august. Med forsterkingane til Schomberg, stod den vilhelminske armeen med 40 000 soldatar mot Jakob i Irland.
140. luftvernbrigade
140. luftvernbrigade forlagt til Lomonosov er ein luftvernbrigade i det russiske forsvaret som er underlagt 29. armé. Han er forlagt til Domna.
Deltsjevo
Deltsjevo (makedonsk Делчево) er ein by og ein kommune i regionen Aust heilt aust i Nord-Makedonia.
Aleksandr Bolsjunov
Aktiv
Bolsjunov fekk sin meisterskapsdebut under Ski-VM 2017 i Lahti, der han vart utslegen i kvartfinalane i sprinttevlinga.
Dymkovoleike
Historie
Mot slutten av 1800-talet gjekk sal og produksjon av leikene tilbake til fordel for fabrikklaga gipsfigurar som etterlikna porselen. Under sovjettida blei Dymkovo-arbeidet gjenoppliva. I 1933 blei det skipa ein artel kalla Вятская игрушка (Vyatka-leika), som blei til ein verkstad for det artistiske fondet for RSFSR (Художественный фонд РСФСР). I dag er Dymkovo-leiker ein populær russisk suvenir.
Hjerleid skole og håndverkssenter
Historie
Hjerleidske hudflidskole vart grunnlagt under namnet «Håndgjerningsskole for gutter» av målarmeister Halldor Hjerleid (1821–1888) og kona Randine i 1886. Skulen utdanna snikkarar, skomakarar og etter kvart òg fleire andre handverkarar. Samme år som skulen starta opp, hadde Kunstindustrimuseet i Kristiania oppretta treskjerarskule på Lesja med Hans Larsen Lindsø (1843–1925) som lærar. Treskjerarskulen flytta året etter til Dovre, og dei to skulane vart formelt slegne saman i 1903 med Lindsø som lærar i treskjering. Husflidsskulen fekk ny skulebygning i 1929, vart yrkesskule frå 1948 og vidare bygd ut på 1950-talet. Undervisninga heldt på frå 1930 til 1970 då alt vart flytt til det som seinare vart kalla Hjerleid vidaregåande skule.
Skulen var samlokalisert med Nord-Gudbrandsdal vidaregåande skule inntil hausten 2015, då den offentlege vidaregåande opplæringa på Hjerleid vart flytt til Dombås.
Haddington
Han var sentrum for jordbruksrevolusjonen i Skottland. John Knox, grunnleggjar av Den skotske presbyterianske kyrkja, vart fødd der i 1513 eller 1514.
Joshua Cheptegei
Joshua Kiprui Cheptegei er ein langdistanseløpar frå Uganda. Han vart verdsmeister på 10 000 meter i 2019 og olympisk meister på 5 000 m under Sommar-OL 2021 i Tokyo. Sommaren 2020 sletta han verdsrekordane på 5 000 meter og 10 000 m.
Misty Mountain Hop
«Misty Mountain Hop» er ein song av det engelske rockebandet Led Zeppelin frå det fjerde albumet deira, frå 1971. I USA og Australia var han òg B-sida til singelen «Black Dog». Songen vart spelt inn i Headley Grange, ein herregard med platestudio i Hampshire i England, der bandet stundom budde.
Oversyn
Musikalsk har songen eit middels tempo som starta med bassist John Paul Jones på elektrisk piano. Han er kjend for dei mange laga med gitar og keyboard og den drivande trommerytmen til John Bonham. Songen har eit minneverdig riff, der Page og Jones spelar samstundes på keyboard og gitar. 2:11 ut i songen, på den andre halvdelen av andre verset så gjer bandet feil og kjem ut av takt med kvarandre. Dei følte derimot at resten av opptaket var så bra at dei oversåg dette.
Sara Oust
Sara Oust eller Ousten var ein norsk haugianarpredikant frå Vingelen i Tolga. Ho var leiar for haugianarrørsla i Nord-Østerdal. Oust vert omtala som kanskje den mest kjende og avhaldne av pionerpredikantane i Noreg.
Mean Old World
«Mean Old World» er ein bluessong innspelt av den amerikanske bluesgitaristen T-Bone Walker i 1942. Han er blitt skildra - i lag med B-sida - som «den første viktige bluesinnspelinga på elektrisk gitar». Songen er blitt tolka og innspelt av mange andre blues-, jazz- og rock and roll-artistar.
Richard Talbot, 1. jarl av Tyrconnell
Han tok del i komplotta for å få tatt livet av Cromwell, men vart arrestert i London i november 1655 og forhøyrt av Cromwell sjølv. Nok ein gong rømde han.
Bever
Taksonomi
Beveren skil seg ikkje vesentleg frå den amerikanske slektningen sin, verken i utsjånad eller levesett. Amerikabever er ein dørstokkart i Noreg. I 1937 blei han nemleg utsett i Søraust-Finland, der han klarte seg klart betre enn lokal bever, og auka betydeleg i tal i høve til den heimlege beveren. Amerikabever blei òg freista utsett i Finnmark i 1964-1965, men ei undersøking i 2017 kunne ikkje bekrefta at arten framleis var til stades. Med bakgrunn i finske forhold, meiner nokon det er mogleg at amerikabever kan utkonkurrera den innfødde beveren dersom han invaderer Noreg og Sverige, sidan han har høgare forplantingsrate. Hybridisering kan likevel ikkje skje, sidan dei to artane har forskjellige tal kromosom (bever har 48 kromosompar medan amerikabever har 40 kromosompar).